Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: a 18/1995. (VI. 6.) IKM rendelethez]
Paragraph Index: 626

2. A munkaterület rövid, jellemzõ leírása A fémforgácsoló szakember fém- és nemfémes anyagokat munkál meg a legtöbb esetben hagyományos és számjegyvezérlésû forgácsoló szerszámgépeken, elsõsorban eszterga-, maró- és köszörûgépeken. E tevékenységét azon technológiai, programozási, munkabiztonsági, minõségbiztosítási, környezetvédelmi és munkajogi ismeretek, a gép — szerszám — munkadarab — készülék kezelési és mérési tapasztalatok birtokában végzi, amelyek az anyagok forgácsoló megmunkálásához szükségesek. Szakmai munkáját, amely a szellemi tevékenység elemeit is tartalmazza, technológiai utasítás alapján, vagy nagyfokú önállósággal, közvetlen és folyamatos irányítás nélkül szervezi, végzi, ellenõrzi. A fémforgácsoló munkaterületén: — tanulmányozza a megmunkálandó munkadarab gyártmányrajzát, — kiválasztja a helyes megmunkálást a mûszaki rajz és a megmunkálandó anyag tulajdonságainak ismeretében, vagy a technológiai utasítás alapján elképzeli, átgondolja az elvégzendõ gépi mûveleteket és azok sorrendjét, — ha nincs külön technológiai utasítás, rögzíti a munkadarabot a forgácsoló szerszámgép (univerzális, számjegyvezérlésû) megfelelõen megválasztott befogószerkezetén, — ha nincs külön technológiai utasítás, kiválasztja a forgácsoló szerszámokat a megmunkálandó anyag és szerszámanyagok tulajdonságainak ismeretében, vagy a technológiai elõírásoknak megfelelõen, — ha nincs külön technológiai utasítás, felszerszámozza, beállítja és mûködteti a (univerzális, számjegyvezérlésû) gépeket, — forgácsolja, alakítja a munkadarabot, — figyelemmel kíséri és ellenõrzi a gépek mûködését, amennyiben az szükséges, — biztosítja a szerszám és a munkadarab megfelelõ hûtését-kenését, — ellenõrzi a munkadarab méreteit a technológia által megkövetelt gyakorisággal és a munkafeladat végeztével, — elvégzi a nagy értékû eszközök (mérõ-, ellenõrzõ, géptartozék, emelõ- és kisegítõ gépek stb.) ápolását, védelmét, azokat elõírás szerint használja, — ügyel a minõségre, mindenkor a minõségbiztosítási elõírásoknak megfelelõen jár el, — betartja a technológiai fegyelmet, — felismeri az üzemközbeni zavarokat, azokat idõben elhárítja, illetve megteszi a szükséges intézkedéseket, — a szakmunkás hatáskörének megfelelõen karbantartja a forgácsoló szerszámgépeket (univerzális, számjegyvezérlésû) elõírás szerint tisztítja, keni, olajozza, — ha szükséges, élezi a szakmai munkájához rendelt forgácsoló szerszámokat, kivéve a szabályosan többélû szerszámokat, — ha szükséges, elkészíti a speciális munkadarab elõállításához a szükséges egyedi szerszámokat, eszközöket, — maradéktalanul betartja és betartatja környezetében a munkavédelmi, tûzvédelmi, baleset-elhárítási elõírásokat, — tevékenysége során terheket emel, tol és húz, huzamosan áll, használja karját, kezét és ujjait, tapintását és látását, munkája közepes fizikai megterhelésû, — munkáját belsõ térben, zajos és balesetveszélyes környezetben végzi.

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes